Нобэ
Тутын емыфэным и дунейпсо махуэщ
Урысей адвокатурэм и махуэщ
Урысейм и МВД-м балигъ мыхъуахэм я IуэхухэмкIэ и къудамэхэм я махуэщ
Тыркумэным щагъэлъапIэ я алэрыбгъум и махуэр
1223 гъэм урысхэмрэ тэтэр-монголыдзэмрэ Калкэ псым деж япэу щызэзэуащ.
1708 гъэм Пушкин къалэм и лъабжьэр ягъэтIылъащ.
1710 гъэм урыс азбукэщIэр, Пётр Езанэр зыхэлэжьыхьыжар, IуэхущIапIэ псоми къыщагъэсэбэпын хуейуэ унафэ къащтащ.
1891 гъэм Транссыбыр гъущI гъуэгур ухуэн щIадзащ.
1911 гъэм «Титаник» кхъухь цIэрыIуэр япэу псым техьащ. А зэманым дунейм щынэхъ ин дыдэу къалъыта кхъухьыр зэраутIыпщым яфIэтелъыджэу кIэлъыплъат цIыху мини 100-м щIигъу. Зы илъэс нэхъ дэмыкIыу, 1912 гъэм мэлыжьыхьым и 15-м, и япэ рейсыр щигъэзащIэм мыл абрагъуэм жьэхэуэри, Атлантикэ хым щыщIилъэфауэ щытащ ар.
1918 гъэм Совет Урысейм унафэ къыщащтащ щIалэ цIыкIухэмрэ хъыджэбз цIыкIухэмрэ зэгъусэу егъэджэным теухуауэ.
1946 гъэм Лондон и Хитроу аэропортыр къызэIуахащ.
1961 гъэм Инджылызым къыхэкIри, Африкэ Ипщэ Республикэм щхьэхуитыныгъэ игъуэтащ.
1990 гъэм къызэрагъэпэщащ Урысейпсо жылагъуэ зэгухьэныгъэр — «Урысейм и ЩIалэгъуалэм я зэгухьэныгъэр».
Совет тхакIуэ цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ, Лениным, Сталиным, СССР-м я Къэрал саугъэтхэр зыхуагъэфэща, Социалист Лэжьыгъэм и ЛIыхъужь Леонов Леонид къызэралъхурэ илъэси 117-рэ ирокъу.
Совет дзэ къулыкъущIэ, контр-адмирал Тхьэгъэпсо Мэжид къызэралъхурэ илъэс 87-рэ ирокъу.
Актёр, кинорежиссёр, РСФСР-м щIыхь зиIэ и артист Бурков Георгий къызэралъхурэ илъэс 83-рэ ирокъу.
Философие щIэныгъэхэм я доктор, КъБКъУ-м и профессор Шэвлокъуэ Вячеслав и ныбжьыр илъэс 68-рэ ирокъу.
Къэрал, жылагъуэ лэжьакIуэ, экономикэ щIэныгъэхэм я доктор, КъБР-м щIыхь зиIэ и экономист, КъБР-м и Жылагъуэ палатэм и унафэщIу щыта Чеченов Ануар и ныбжьыр илъэс 66-рэ ирокъу.
УэрэджыIакIуэ, композитор, УФ-м и цIыхубэ артист Кузьмин Владимир и ныбжьыр илъэс 61-рэ ирокъу.
Къэрал лэжьакIуэ, КъБР-м щIыхь зиIэ и дохутыр Къарэнашэ Iэминат къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 19 – 22-рэ, жэщым градус 14 — 16 щыхъунущ.
